Aarhuus Stifts-Tidende, 1846-11-25
Fædrelandet. Oberstlieutenant i den danske Armee, Fabricius, (Philhellener, senere fra græsk Tjeneste vendt tilbagetil Fædrelandet), er af Regjeringen sendt til Athen med en speciel diplomatisk Mission. Det skal deels være i Anledning af en mellem Danmark og Grækenland afsluttet Handelstractat, deels for at overbringe den græske Konge Elephantordenens Jnsignier. (K. C.)J Slutningen af dette Aars Exerceertid bleve 16 Mand af den i Hovedstaden garnisonerende 2den Linie Bataillons 4de Compagni ved Opstillingen en Dag befundne mindre godt pudsede, hvorfor Capt. beordrede disse Folk, der vare indqvarterede i Qvæsthuusgadens Caserne, at møde med deres Tøi til Pudsning i Sølvgadens Casserne samme Dags Efterm. Kl. 2. Da de nu i dets Sted forbleve i deres rette Qvarteer og udførte Pudsningen der, hvilken næste Dag befandtes god, bleve de ved Krigsretsdom i de sidste Dage af Septbr. tilkjendte: Nogle 15, Andre 10 Dages Vand og Brød, og afførtes derpaa strax til Hovedvagten, hvor der dog kun var Plads for Enkelte af dem i de saakaldte Straffe=Arrester, hvorimod de Andre imidlertid, indtil Touren kan komme til dem at afløse hine, maae hensidde i Varetægts-Arrest saalænge, at de Sidste af dem ikke faae udstaaet deres Straf for efter Nytaar. Hvorvidt det nu er lovligt, at holde dem længere i Fængsel end som Dommen lyder paa, maa Vedkommende forstaae; men det synes dog - hedder det i Khvnsposten – at have været rimeligere, at Folkene havde gjort Tjeneste i Bataillonen, indtil de skulde begynde at lide deres Straf. "Bibliothek for Læger" indeholder en vigtig Artikel om skadelige Følger af grønne Tapeter. Man er hedder det der kommen til Kundskab om at der til disse Tapeter bruges arsenikholdige Kobber farver, der i fugtige Værelser underkastes en Decomposition og udvikle et flygtigt Stof, hvis Jndvirkning forvolder Sygdom og Forgiftningstilfælde. Man finder i saadanne Værelser Lugten heraf især om Foraaret og i Begyndelsen af Vinteren, naar Veirliget, eller hyppig Vaskning af Gulvene, eller uregelmæssig Kakkelovnsvarme giver Anledning til Fugtighed. De, som boe i saadanne Værelser, mærke ofte slet ikke, eller dog ubetydeligt, Lugten; men den er paafaldende for enhver Jndtrædende. Man bliver især opmærksom paa den af Papiret og Klistret udgaaende Dunst, naar man træder ind i et saadant Værelse, efter at det i nogen Tid ikke har været udluftet; den har den største Liighed med Lugt af Muus, og er saa eiendommelig modbydelig, at man strax kjender den igjen, naar man kun eengang har lugtet den. J denne Dunst er der Arsenik. De Sygdomstilfælde, der ere iagttagne hos Beboerne af disse Værelser, ere fordetmeste chroniske, psendocheumatiske, neuralgiske Affectioner, der ikke sjeldent efterlade langvarigt eller blivende Jndtryk paa befindendet og Udseendet. Lægerne have desuden lagt taget hos Folk, der have havt slige grønttapetserede Soveværelser, Svindel, Smerte i Halsen og Brystet, tor Hoste, Smerte i Øinene, Brækning, Diarrhoe &c. Disse Tapeter kunne ogsaa virke forgiftende ved at afstøves, idet Støvet af Farven indaandes. Som Følge heraf vilde det være hensigtsmæssigt at forbyde alle grønne Tapeter eller grøn Maling, naar der i samme indeholdtes nok saa lidet Arsenik, og alle Tapetfabrikanter og Malere burde forpligtes til først at lade en Chemiker undersøge det grønne Farvemateriale, de vilde bruge, ligesom det ogsaa burde være Pligt for Tapet handlere at underkaste deres Tapeter en Undersøgelse. Ligesaa ønskeligt vilde det være, at der blev udsat en Præmie for Opdagelsen af en grøn Farve, der kunde maale sig med Arsenikfarverne i Livlighed og Varighed, uden dog at være for dyr. (De smukke grønne Farver, som nu anvendes paa Tapeterne, tilberedes ved Forbindelser af edikesuurt Kobberilte og Arseniksyre.)"Det er bekjendt siger Bestyreren af Helsingøers høiere Realskole, Hr. Simesen, i en Bekjendtgjørelse af 16de ds. – at Regimentschirurg Ravn i Sommer indgav en Klage til det kgl. danske Cancelli over adskillige Misbrug og Mangler, som han angav at finde Sted ved den herværende Skole. Denne Klage er nu af det kgl. danske Cancelli bleven afviist som ubeføiet. Da det imidlertid i høi Grad maa interessere de Forældre og Værger, som have Børn i Realskolen, at vide, hvilke Klager der have kunnet fremføres mod Skolen og dens Bestyrere, og med hvilken Sandhed og Grund, saa har jeg anseet det som Pligt imod Skolen, at henlægge en tro Copi af Klagen tilligemed den Erklæring, jeg ifølge høiere Opfordring afgav over samme, i Skolens Locale, hver Efterm. fra Kl. 3 til 5.